एयरपोर्ट लुक देख बोलीं- आपने ये बेडशीट क्यों पहनी है?
Bollywood Actress Huma Qureshi Roasts Film Director Farah Khan. फिल्म डायरेक्टर फराह खान हमेशा अपने मजेदार अंदाज को लेकर सुर्खियों में बनी रहती हैं।
फिल्म डायरेक्टर फराह खान हमेशा अपने मजेदार अंदाज को लेकर सुर्खियों में बनी रहती हैं। उन्हें अकसर ही सेलेब्स की खिंचाई करते हुए देखा जा चुका है। लेकिन हाल ही फराह खुद इसका शिकार हो गईं, जिससे जुड़ा एक वीडियो फराह ने अपने सोशल मीडिया अकाउंट पर शेयर किया है। इस वीडियो में फराह अपने भाई साजिद, और हुमा कुरैशी के साथ नजर आ रही हैं। इस दौरान हुमा उनके एयरपोर्ट लुक का मजाक उड़ाते हुए दिखाई दीं।
हुमा ने उड़ाया फराह का मजाक
फराह का ये वीडियो चार्टेड कोच का है, जिसमें वह अपने दोस्तों के साथ नजर आ रही हैं। सभी लोग हैदराबाद के लिए रवाना हुए हैं। इस वीडियो की शुरुआत में वह कहती हैं, 'मैने आप सबके लिए चार्टेड फ्लाइट की जगह कोच बुक की है, इसके बाद एक- एक करके सबकी तरफ कैमरा घुमाती हैं। इसी दौरान हुमा, फराह का फोन लेकर उनसे पूछती हैं,' आपने बैडशीट क्यों पहनी है।' जिसके जवाब में फराह ने कहा, 'जारा ब्रैंड आप पर केस कर देगा'।
सोनू सूद ने किया कमेंट 
इस वीडियो को सोशल मीडिया पर फैंस खूब पसंद कर रहे हैं। वही फैंस के अलावा कई सेलेब्स ने भी इस वीडियो पर अपना रिएक्शन दिया है। बॉलीवुड एक्टर सोनू सूद ने कमेंट करते हुए लिखा, 'मैं आप सभी को मिस कर रहा हूं।' वहीं, सानिया मिर्जा ने कमेंट करते हुए लिखा, 'आओ'।
